smcproject/ml-wiki-sentences huggingface dataset:
പൂഞ്ഞാർ നവധാര എന്ന സമിതിയിലെ ചിലർ കോടതിയിൽ നൽകിയ പരാതിയുടെ അടിസ്ഥാനത്തിൽ ഈ പുരസ്കാരങ്ങൾ ഇതേ വരെ നൽകിയിട്ടില്ല.
അവലംബം ↑ ↑ ചിത്രഭൂമി 1996 ഡിസംബർ 1 - 7 ↑ പുറം കണ്ണികൾ
പടപ്പാട്ടുകാരന്റെ സംഗീതത്തിന് വിപ്ലവത്തിന്റെ ഈണം
കുമാരൻ വൈദ്യർ ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
കുമാരൻ വൈദ്യർ
കേരളത്തിലെ പ്രശസ്തനായ പാരമ്പര്യ വിഷവൈദ്യന്മാരിൽ ഒരാളായിരുന്നു കുമാരൻ വൈദ്യർ .
കണ്ണൂർ ജില്ലയിലെ പാപ്പിനിശ്ശേരിയിലെ വിഷചികിത്സാകേന്ദ്രത്തിന്റെ സ്ഥാപകന്മാരിലൊരാളായിരുന്നു ഇദ്ദേഹം പരമ്പരാഗത വൈദ്യകുടുംബത്തിൽ പിറന്നു.
അച്ഛൻ കുഞ്ഞിക്കൊട്ടൻ വൈദ്യർ.
പതിനാലാം വയസ്സിൽ വിഷചികിത്സ ആരംഭിച്ചു.
ആയുർവേദത്തിൽ അധിഷ്ഠിതമായ ചികിത്സാ രീതിയായിരുന്നു ആദ്യം പാപ്പിനിശ്ശേരി വിഷചികിത്സാ കേന്ദ്രത്തിൽ തുടർന്നിരുന്നതെങ്കിലും 1967 ൽ പാപ്പിനിശ്ശേരി സാമൂഹ്യാരോഗ്യ കേന്ദ്രത്തിലെ അലോപ്പതി ഡോക്ടർ സൈനുദ്ദീനുമായി സഹകരിച്ചു തുടങ്ങിയ സമ്മിശ്ര ചികിത്സ വൻ വിജയമായി.
ആന്റി വെനവും ആയുർവേദ മരുന്നുകളും സംയോജിപ്പിച്ചുള്ള പുതിയ രീതി ആയിരക്കണക്കിനു രോഗികളുടെ ജീവൻ രക്ഷിച്ചു.
പാമ്പു വിഷ ചിത്സാ രീതിയിലെ നൂതന ചികിത്സാരീതികളെക്കുറിച്ച് ഇന്ത്യൻ കൗൺസിൽ മെഡിക്കൽ സയൻസ് നടത്തിയ ഗവേഷണങ്ങളിൽ ഇദ്ദേഹം മുഖ്യ പങ്ക് വഹിച്ചു.
കേന്ദ്ര ഗവർമെന്റിന്റെ ആയുർവേദ ഫെല്ലോഷിപ്പ് ലഭിച്ചിട്ടുണ്ട്.
വിഷവൈദ്യത്തിൽ ശിരോമണി ബിരുദം ലഭിച്ചിട്ടുണ്ട്.
കുമ്മനം രാജശേഖരൻ ഇംഗ്ലീഷ് വിലാസം https://ml.wikipedia.org/wiki/Kummanam_Rajasekharan
കുമ്മനം രാജശേഖരൻ മിസോറം മുൻ ഗവർണ്ണറും പ്രമുഖ ബി.ജെ.പി. നേതാവുമാണ്.
ബി.ജെ.പി കേരള സംസ്ഥാന ഘടകത്തിന്റെ മുൻ അദ്ധ്യക്ഷനും ഹിന്ദു ഐക്യ വേദിയുടെ മുൻ സംസ്ഥാന ജനറൽ സെക്രട്ടറിയും ശബരിമല അയ്യപ്പ സേവാ സമാജത്തിന്റെ ജനറൽ സെക്രട്ടറിയും ജന്മഭൂമി ദിനപത്രത്തിന്റെ മുൻ ചെയർമാനുമാണ് രാജശേഖരൻ.
2018 മേയ് 29 ന് ഇദ്ദേഹം മിസോറം ഗവർണർ ആയി ചുമതലയേറ്റു .
കേരള രാഷ്ട്രീയത്തിലേക്ക് തിരികെ പ്രവേശിക്കുവാനായി 2019 മാർച്ച് 8-ന് ഗവർണർ സ്ഥാനം രാജിവച്ചു.
കോട്ടയം പട്ടണത്തിൽ നിന്ന് ഏകദേശം നാലു കിലോമീറ്റർ ദൂരത്തുള്ള കുമ്മനം എന്ന സ്ഥലത്ത് ജനനം.
നിലയ്ക്കൽ പ്രക്ഷോഭം , ആറന്മുള വിമാനത്താവള വിരുദ്ധ സമരം എന്നീ വിഷയങ്ങളിൽ അദ്ദേഹം മുഖ്യസ്ഥാനം വഹിച്ചിരുന്നു.
1987-ൽ സർക്കാർ സർവീസിൽ നിന്ന് രാജിവച്ച കുമ്മനം രാജശേഖരൻ രാഷ്ട്രീയ സ്വയം സേവക സംഘത്തിന്റെ ഒരു മുഴുവൻ സമയ പ്രവർത്തകനായി മാറി.
ബാലസദനങ്ങളുടെ മേൽനോട്ടം, വിശ്വ ഹിന്ദു പരിഷതിന്റെയും ക്ഷേത്ര സംരക്ഷണ സമിതിയിലെ പ്രവർത്തനങ്ങൾ എന്നിവയെല്ലാം ഇദ്ദേഹത്തെ ശ്രദ്ധേയനാക്കി.
നിലക്കൽ പ്രക്ഷോഭം
1983 മാർച്ച് 24-ന് ഒരു ക്രിസ്ത്യൻ പാതിരി, നിലയ്ക്കൽ മഹാദേവക്ഷേത്രത്തിനടുത്തായി, തന്റെ ഇടവകയിലെ രണ്ടംഗങ്ങൾ തോമാശ്ലീഹ 57 AD-യിൽ സ്ഥാപിച്ച ഒരു കൽക്കുരിശ് കണ്ടെത്തി എന്നവകാശപ്പെട്ടു.
ഇവിടെ പള്ളി നിർമ്മിക്കാനുള്ള അവകാശവാദം നടത്തിയപ്പോൾ ഹിന്ദുക്കൾ അതിനെതിരേ പ്രക്ഷോഭമാരംഭിച്ചു.
കുമ്മനം രാജശേഖരൻ ഈ സമരത്തിൽ പ്രധാന പങ്കു വഹിച്ചിരുന്നു.
ഇതാണ് നിലക്കൽ പ്രക്ഷോഭം എന്ന്  അറിയപ്പെടുന്നത്.
മാറാട് കലാപത്തിനോടനുബന്ധിച്ച സമരങ്ങളിലെ പങ്ക്
2002 ൽ മാറാട് കടപ്പുറത്ത് മീൻപിടുത്തക്കാർ തമ്മിലുണ്ടായ തർക്കം ഹിന്ദു-മുസ്ലീം സംഘർഷമായി പരിണമിക്കുകയും ഒന്നാം മാറാട് കലാപത്തിന് കാരണമാകുകയും അഞ്ചുപേർ കൊല്ലപ്പെടുകയും ചെയ്തു.
2003 ൽ വീണ്ടും ഈ മേഖലയിൽ കലാപമുണ്ടാകുകയും  ഒൻപത് ആൾക്കാർ കൊല്ലപ്പെടുകയും പലർക്കും ഗുരുതരമായി പരിക്കേൽക്കുകയും ചെയ്തു.
ഈ സംഭവത്തോടനുബന്ധിച്ച് ഹിന്ദു ഐക്യ വേദി നടത്തിയ സമരങ്ങളിൽ കുമ്മനം രാജശേഖരൻ പ്രധാന പങ്കു വഹിച്ചിരുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 2019 തിരുവനന്തപുരം ലോകസഭാമണ്ഡലം ശശി തരൂർ കോൺഗ്രസ് (ഐ.) , യു.ഡി.എഫ്. , 416131 കുമ്മനം രാജശേഖരൻ ബി.ജെ.പി. , എൻ.ഡി.എ. , 316142 സി. ദിവാകരൻ സി.പി.ഐ. , എൽ.ഡി.എഫ്. , 258556 2016 വട്ടിയൂർക്കാവ് നിയമസഭാമണ്ഡലം കെ. മുരളീധരൻ കോൺഗ്രസ് (ഐ.) , യു.ഡി.എഫ്. കുമ്മനം രാജശേഖരൻ ബി.ജെ.പി. , എൻ.ഡി.എ. അവലംബം Interview with Kummanam Rajasekharan പുറത്തേയ്ക്കുള്ള കണ്ണികൾ Sabarimala a cash cow, but Kerala won't allow its symbols Archived 2013-01-03 at archive.today Ayyappa Bhagavatham Missionaries
കുമ്മാട്ടി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kummatti_(Malayalam_Film)
കുട്ടികളെ കേന്ദ്ര കഥാപാത്രമാക്കിക്കൊണ്ട് അരവിന്ദൻ സംവിധാനം ചെയ്ത മലയാള സിനിമയാണ് കുമ്മാട്ടി‌ .
കാവാലം നാരായണപ്പണിക്കരാണ് കുമ്മാട്ടിയുടെ കഥയും ഗാനങ്ങളും ഒരുക്കിയിരിക്കുന്നത്.
കെ. രവീന്ദ്രനാഥൻ നായരാണ് നിർമ്മാതാവ്.
കുട്ടികളുടെ മികച്ച ചിത്രത്തിനുള്ള കേരള സർക്കാരിന്റെ അവാർഡ് 1979-ൽ ഈ ചിത്രത്തിന് ലഭിച്ചു.
ചിണ്ടൻ എന്ന കുട്ടിയുടെ മനസ്സിലൂടെയാണ് വികസിക്കുന്നത്.
നാടോടി സിനിമയെന്നും കുട്ടികൾക്കുള്ള സിനിമയെന്നും കുമ്മാട്ടിയെ വിശേഷിപ്പിക്കാം.
കുമ്മാട്ടി ഒരു ദ്വന്ദ വ്യക്തിത്വമാണ്.
വസന്തം പോലെ വർഷത്തിലൊരിക്കൽ കുമ്മാട്ടി വരുന്നു.
“മാനത്തെ മച്ചോളം തലയെടുത്ത്...
പാതാള കുഴിയോളം പാദം നട്ട്...
മാല ചേല കൂറ കെട്ടിയ കുമ്മാട്ടി...”
കുമ്മാട്ടിയോടൊപ്പം പാട്ടു പാടി കളിക്കുന്ന കുട്ടികളെ മന്ത്രം ചൊല്ലി, കുമ്മാട്ടി മൃഗങ്ങളാക്കി മാറ്റുന്നു.
ആരമ്പത്തീരമ്പത്തൂരമ്പം-
ആലേലുല ചേലുല പാലുല
കിഴക്ക് നേരെ -മലക്കുമേലെ
പഴുക്ക പാക്കിന്റെ പഴുപ്പും കൊഴുപ്പും മുഴുപ്പും ഉള്ള സൂര്യനെക്കുറിച്ചും കുമ്മാട്ടിപാടുന്നുണ്ട്.
കളിക്കു ശേഷം തിരികെ മനുഷ്യരൂപത്തിലേക്ക്.
കുമ്മാട്ടി പട്ടിയാക്കി മാറ്റിയ ചിണ്ടൻ, മറ്റു നായ്ക്കളുടെ കൂടെ പെട്ടുപോയതിനാൽ തിരികെ മനുഷ്യരൂപത്തിലാവുന്നില്ല.
കുമ്മാട്ടി പോയ്ക്കഴിഞ്ഞു...
വഴിതെറ്റിയ ചിണ്ടൻ (ഇപ്പോഴവൻ നായയാണ്.) നഗരത്തിലെത്തുകയും ഒരു വീട്ടിൽ ചങ്ങലയിലാവുകയും ചെയ്യുന്നു.
നാടൻ പട്ടിയായതിനാൽ ആ വീട്ടുകാർ അഴിച്ച് വിട്ടപ്പോൾ അവൻ നേരെ ഗ്രാമത്തിലേക്ക് ഓടിവരുന്നു.
അവന്റെ അമ്മയ്ക്കും തത്തയ്ക്കും ഒക്കെ ചിണ്ടനെ തിരിച്ചറിയാനാവുന്നുണ്ട്.
നായ രൂപത്തിൽ വന്ന മകനെ വാരിപ്പുണരുന്ന അമ്മ- അനിയത്തിക്കൊപ്പം പ്ലേറ്റിൽ കഞ്ഞി വിളമ്പിവെച്ച് അവനെ ഊട്ടുന്നുമുണ്ട്.
മകന്റെ രൂപം തിരിച്ച് കിട്ടാനായി നേർച്ചകളും പൂജകളും ചെയ്യുകയാണവർ പിന്നീട്.
പക്ഷെ നായ ജീവിതം ചിണ്ടൻ തുടരുകയാണ്.
ഊഷരമായ കാലത്തിനു ശേഷം ഋതുക്കൾ മാറിവരുന്നു.
തകർത്ത് പെയ്യുന്ന മഴക്ക് ശേഷം പച്ചപ്പ് പരന്ന ഗ്രാമം.
ഏതോ ശബ്ദം കേട്ട്  ,ഇറയത്ത് കിടക്കുന്ന ചിണ്ടൻ ചെവി കൂർപ്പിച്ച് പിടിക്കുന്നു,.
അവന് ഒരു ശബ്ദമേ കേൾക്കേണ്ടതുള്ളു....
“ആരമ്പത്തീരമ്പത്തൂരമ്പത്ത്...”.
അതാ കുന്നിറങ്ങി വരുന്ന കുമ്മാട്ടിയുടെ ശബ്ദം...
ചിണ്ടൻ പുൽ‌പ്പരപ്പുകളിലൂടെ ശബ്ദം കേട്ട സ്ഥലത്തേക്ക് കുതിച്ചോടുകയാണ്.
കുമ്മാട്ടി അവനെ കണ്ടു.
സങ്കടം വിങ്ങുന്ന ശബ്ദത്തോടെ കുമ്മാട്ടി “ചിണ്ടാ..ചിണ്ടാ എന്റെ മോനേ ..”
എന്ന് ഉറക്കെ വിളിച്ചു.
ഓടിഅടുത്ത ചിണ്ടനെ കുറ്റബോധത്തോടെ മാറോടടുക്കിപ്പിടിക്കുന്നു കുമ്മാട്ടി.
ചിണ്ടന് സ്വന്തം രൂപം തിരിച്ച് കിട്ടി.
പുരുഷാരമത്രയും ഈ അത്ഭുതം കേട്ട് അവിടേക്ക് ഓടിക്കൂടി.
ചിണ്ടൻ തന്റെ വീട്ടിൽ തിരിച്ചെത്തി.
കൂട്ടിൽ ചിലക്കുന്ന തത്ത...
ചങ്ങലയിൽ കിടന്ന ഓർമയാൽ ചിണ്ടൻ തത്തയെ കൂട്ടിൽ നിന്നും പുറത്തെടുത്ത് ആകാശത്തേക്ക് പറത്തി വിടുന്നു.
വിശാലമായ മാനത്ത് ഒഴുകിപ്പറക്കുന്ന പക്ഷികളുടെ ദീർഘമായ ഒരു ഷോട്ടിൽ “കുമ്മാട്ടി” എന്ന സിനിമ അവസാനിക്കുന്നു.
നിർമ്മാണം ചീമേനി
കാസർഗോഡ് ജില്ലയിലെ ചീമേനിയിലാണ് ഈ ചിത്രം ചിത്രീകരിച്ചത്.
ചീമേനി ഗവ.
യു.പി. സ്കൂളിലെ അധ്യാപകരും കുട്ടികളും ഈ ചിത്രത്തിൽ വേഷമിട്ടിട്ടുണ്ട്.
1979 ലെ ഏറ്റവും നല്ല കുട്ടികളുടെ സിനിമയ്കുള്ള  കേരള സർക്കാരിന്റെ  പുരസ്കാരം നേടി നവീകരിച്ച 4k പതിപ്പ് ഐഎഫ്എഫ്‍കെ 2022 ൽ കുമ്മാട്ടിയുടെ പ്രദർശനം, കൈരളി ഐഎഫ്എഫ്‍കെ 2022 ൽ കുമ്മാട്ടിയുടെ പ്രദർശനം, കൈരളി
ഹോളിവുഡ് സംവിധായകൻ മാർട്ടിൻ സ്കോർസെസെയുടെ ദി ഫിലിം ഫൗണ്ടേഷൻ, ഇറ്റലിയിലെ ബൊലോഗ്‍ന കേന്ദ്രമാക്കി പ്രവർത്തിക്കുന്ന സിനിടെക്ക ഡി ബൊലോഗ്‍ന എന്നിവയുടെ സഹകരണത്തോടെ ഫിലിം ഹെറിറ്റേജ് ഫൗണ്ടേഷനാണ് നവീകരിച്ച 4k പതിപ്പ് തയ്യാറാക്കിയത്.
നാഷണൽ ഫിലിം ആർക്കൈവ് ഓഫ് ഇന്ത്യയിൽ സൂക്ഷിച്ചിരുന്ന, ലഭ്യമായ ഏറ്റവും മികച്ച പ്രിന്റുപയോഗിച്ചാണ് ഈ പുതിയ പതിപ്പ് തയ്യാറാക്കിയത്.
ഇംഗ്ലീഷ് സബ്‌ടൈറ്റിലുകളുള്ള രണ്ടാമത്തെ 35 എംഎം പ്രിന്റ് ഒരു റഫറൻസായി ഉപയോഗിച്ചു.
ചിത്രത്തിന്റെ ഛായാഗ്രാഹകൻ ഷാജി എൻ കരുണാണ് കളർ ഗ്രേഡിംഗ് മേൽനോട്ടം വഹിച്ചത്.
അരവിന്ദന്റെ മകൻ രാമു ഈ പുതിയ പതിപ്പിന് പിന്നിൽ പ്രവർത്തിച്ചിട്ടുണ്ട്.
അവലംബം പുറത്തേക്കുള്ള കണ്ണികൾ കുമ്മാട്ടി ഇന്റർനെറ്റ് മൂവി ഡാറ്റാബേസിൽ കുമ്മാട്ടി – മലയാളസംഗീതം.
ധന്വന്തരി ഇംഗ്ലീഷ് വിലാസം https://ml.wikipedia.org/wiki/Dhanvantari സർവരോഗനാശകനും മഹാവിഷ്‌ണു അവതാരവുമായ ധന്വന്തരിയെ ആരോഗ്യത്തിന്റെയും ആയുസ്സിന്റെയും പരിപാലകനായി ഹൈന്ദവർ കണക്കാക്കുന്നു
ഔഷധവിജ്ഞാനത്തെയും പ്രയോഗത്തെയും രണ്ടായി വിഭജിച്ച പ്രാചീന വൈദ്യ പ്രതിഭയായിരുന്നു ശ്രീ ധന്വന്തരി ( ദേവനാഗരി : धन्वंतरी; ഇംഗ്ലീഷ് : Dhanwantari ).
പ്രമാണം, പ്രത്യക്ഷം, അനുമാനം, ഉപമാനം, ആപ്‌തോപദേശം എന്നിവയെ അടിസ്ഥാനമാക്കി ആയുർവേദത്തെ ഒരു ശാസ്‌ത്രമായി ധന്വന്തരി പരിപോഷിപ്പിച്ചു.
ആയുർവേദത്തെ എട്ടുഭാഗങ്ങളായി ( അഷ്‌ടാംഗങ്ങൾ ) വിഭജിച്ചു.
ഹൈന്ദവ, വൈഷ്ണവ വിശ്വാസപ്രകാരം പരബ്രഹ്മൻ മഹാവിഷ്‌ണുവിന്റെ അവതാരമായി കണക്കാക്കുന്ന ധന്വന്തരിയെ, വേദങ്ങളും പുരാണങ്ങളും ആരോഗ്യത്തിന്റെയും ചികിത്സയുടേയും ആയുസ്സിന്റെയും  ദൈവമായി വർണ്ണിക്കുന്നു.
രോഗനിവാരണ ദൈവം, രോഗശമനമൂർത്തി, ആരോഗ്യദായകൻ, മഹാവൈദ്യൻ എന്നൊക്കെ ധന്വന്തരി അറിയപ്പെടുന്നു.
അതിനാൽ രോഗികളും ആരോഗ്യ പ്രവർത്തകരും ഒരുപോലെ ആരാധിക്കുന്ന ഭഗവാനാണ് ധന്വന്തരി.
“ നമാമി ധന്വന്തരിമാദിദേവം സുരാസുരൈർ വ്വന്ദിതപാദപത്മം
ലോകേ ജരാരുഗ്ഭയമൃത്യുനാശം ധാതാരമീശം വിവിധൌഷധീനാം” ”
ഔപധേനവൻ, ഔരദ്രൻ, പൗഷ്‌കലാവതൻ, കരവീര്യൻ, ഗോപുര രക്ഷിതൻ, വൈതരണൻ, ഭോജൻ, നിമി, കങ്കായണൻ, ഗാർഗ്യൻ, ഗാലവൻ എന്നിവർ ധന്വന്തരിയുടെ ശിഷ്യരായിരുന്നു.
വിവിധതരം ശസ്‌ത്രക്രിയകളെപ്പറ്റിയും ധന്വന്തരിക്ക്‌ അറിവുണ്ടായിരുന്നു.
ഒട്ടേറെ ശസ്‌ത്രക്രിയോപകരണങ്ങൾ അദ്ദേഹം ഉപയോഗിച്ചിരുന്നു എന്നും കരുതുന്നു.
മൂർച്ചയുള്ള 20 തരവും അല്ലാത്ത 101 തരവും ശസ്‌ത്രക്രിയോപകരണങ്ങൾ ധന്വന്തരി ഉപയോഗിച്ചിരുന്നതായി സുശ്രുതസംഹിതയിൽ നിന്ന്‌ മനസ്സിലാക്കാം.
സ്‌കന്ദ - ഗരുഡ - മാർക്കണ്ഡേയ പുരാണങ്ങളനുസരിച്ച്‌ ത്രേതായുഗത്തിലാണ്‌ ധന്വന്തരി ജീവിച്ചിരുന്നത്‌.
എന്നാൽ, വിക്രമാദിത്യ സദസ്സിലെ നവ രത്‌നങ്ങളിലൊരാളായിരുന്നു ധന്വന്തരിയെന്നാണ്‌ പൊതുവെ കരുതപ്പെടുന്നത്‌.
നാലാം ശതകത്തിന്റെ അവസാനമോ അഞ്ചാം ശതകത്തിന്റെ തുടക്കത്തിലോ ജീവിച്ചിരുന്ന ദിവോദാസ ധന്വന്തരിയാണ്‌ പിൽക്കാലത്ത്‌ ധന്വന്തരിയെന്ന പേരിൽ പ്രശസ്‌തയാർജ്ജിച്ചതെന്നു കരുതുന്നു.
ധന്വന്തരി നിഘണ്ടു , ചികിത്സാദർശനം , ചികിത്സാകൗമുദി , ചികിത്സാ സാരസംഗ്രഹം , യോഗചിന്താമണി തുടങ്ങി പന്ത്രണ്ടോളം ഗ്രന്ഥങ്ങൾ ധന്വന്തരിയുടേതായി അറിയപ്പെടുന്നു.
വിശ്വാസം, പുരാണം
വിശ്വാസികൾ ചികിത്സ ആരംഭിക്കുന്നതിനു മുൻപ് ധന്വന്തരിയെ പ്രാർഥിക്കുന്നത് ക്ഷേത്രങ്ങളിൽ ധന്വന്തരി പൂജയും നടത്തുന്നതും കാണാം.
ധന്വന്ദരിയെ പൊതുവേ ചതുർബാഹു രൂപത്തിലാണ് പൂജിക്കുന്നത്.
ധന്വന്തരിയെ ആരാധിച്ചാൽ രോഗങ്ങൾ അകന്ന് ആരോഗ്യവും ആയുസും സിദ്ധിക്കും എന്നാണ് ഹൈന്ദവവിശ്വാസം.
ധന്വന്തരി ജയന്തി (ധന ത്രയോദശി/ധൻതേരസ്)
ആരോഗ്യത്തിന്റെയും ഔഷധത്തിന്റെയും ഭഗവാനായ ധന്വന്തരിയെ ആരാധിക്കുന്ന ഒരു ഉത്സവമാണ് ധൻതേരസ്.
ഗണപതിയെയും മഹാലക്ഷ്മിയെയും കുബേരനേയും ധന്വന്തരിയേയും ആരാധിക്കാനും ഐശ്വര്യവും ആരോഗ്യവും നേടുവാനുള്ള അനുഗ്രഹത്തിനും അനുയോജ്യമാണ് ഈ സമയം എന്നാണ് വിശ്വാസം.
ധന്വന്തരീ സ്തുതികൾ
ധന്വന്തരി_സ്തോത്രം
നമാമി ധന്വന്തരിം ആദിദേവം
സുരാസുരൈർ വന്ദിത പാദപത്മം
ലോകേ ജരാ ഋഗ് ഭയ മൃത്യുനാശം 
ദാതാരമീശം വിവിധൌഷധീനാം
ഓം നമോ ഭഗവതേ ധന്വന്തരയേ
അമൃതകലശ ഹസ്തായ 
സർവ്വാമയവിനാശായ ത്രൈലോക്യനാഥായ മഹാവിഷ്ണവേ നമ:
ശരീരേ ജർജരിഭൂതേ
വ്യാധിഗ്രസ്തേ കലേ പരേ
ഔഷധം ജാഹ്നവി തോയം
വൈദ്യോ നാരായണോ ഹരി:
അച്യുതാനന്ദ ഗോവിന്ദ
വിഷ്ണോ നാരായണാമൃത 
രോഗാൻ മേ നാശയാശേഷാൻ
ആശു ധന്വന്തരേ ഹരേ
അച്യുതാനന്ദ ഗോവിന്ദ
നാമോച്ചാരാണ ദീക്ഷിതാം
നശ്യന്തി സകലാൻ രോഗാൻ 
സത്യം സത്യം വദാമ്യഹം
ശ്രീ അച്യുതായ നമ:
ശ്രീ അനന്തായ നമ:
ശ്രീ ഗോവിന്ദായ നമ:
ശ്രീ നാരായണായ നമ:
ശ്രീധന്വന്തരയേ നമ:
ഹരേ ഹരേ മേ ഹര പാതകാനി
ഹരേ ഹരേ മേ കുരു മംഗളാനി
ഹരേ ഹരേ മേ തവ ദേഹി ദാസ്യം
ഹരേ ഹരേ മേ ത്വയി ഭക്തിരസ്തു.
മറ്റൊരു സ്തുതി ഇപ്രകാരമാണ്
"ധന്വന്തരീ മഹം വന്ദേ
രോഗമുക്താ ഭവേഞ്ജനാ" ധന്വന്തരീ ഗായത്രി
തന്നോ ധന്വന്തരി പ്രചോദയാത് " കേരളത്തിലെ ധന്വന്തരി ക്ഷേത്രങ്ങൾ
കേരളത്തിൽ എല്ലാ ജില്ലയിലും ധന്വന്തരി ക്ഷേത്രങ്ങൾ കാണപ്പെടുന്നു.
ചില ക്ഷേത്രങ്ങളിൽ ഉപദേവനായും ധന്വന്തരിയെ കാണാം.
കൂടാതെ പല വിഷ്ണുക്ഷേത്രങ്ങളിലും, ശ്രീകൃഷ്ണ ക്ഷേത്രങ്ങളിലും ധന്വന്തരി സങ്കല്പം കാണാം.
കേരളത്തിലെ ധന്വന്തരിക്ഷേത്രങ്ങൾ ജില്ല
തിരിച്ചു താഴെ കൊടുക്കുന്നു.
1)ജഗതി ശ്രീകൃഷ്ണസ്വാമിക്ഷേത്രം, തിരുവനന്തപുരം
(പ്രധാന പ്രതിഷ്ഠയായ ശ്രീകൃഷ്ണ ഭഗവാൻ ധന്വന്തരി ഭാവത്തിലാണ് കുടികൊള്ളുന്നത്.)
2) കരുമം ശ്രീ ധന്വന്തരി (മഹാവിഷ്ണു) ക്ഷേത്രം, കൈമനം, തിരുവനന്തപുരം കൊല്ലം ജില്ല
1) പരവൂർ ഭൂതക്കുളം ശ്രീ മുരാരി ധന്വന്തരി ക്ഷേത്രം
2) തോട്ടക്കാരൻ ശ്രീകൃഷ്ണസ്വാമി ക്ഷേത്രം, രണ്ടാം കുറ്റി (പഴയ കൊട്ടാരം വൈദ്യൻ MP കൃഷ്ണൻ വൈദ്യൻ സ്ഥാപിച്ചത്)
3) കന്നേറ്റി ശ്രീ ധന്വന്തരി ക്ഷേത്രം, കരുനാഗപ്പള്ളി പത്തനംതിട്ട ജില്ല
1) ഇലന്തൂർ പരിയാരം ധന്വന്തരി ക്ഷേത്രം
2) തിരുവല്ല മുത്തൂർ ധന്വന്തരി ക്ഷേത്രം കോട്ടയം ജില്ല
1) പാറമ്പുഴക്കര വൈകുണ്ഠപുരം ധന്വന്തരി ക്ഷേത്രം, തിരുവഞ്ചൂർ
2) വൈക്കം കുലശേഖരമംഗലം തേവലക്കാട് ശ്രീ ധന്വന്തരി ക്ഷേത്രം
3) ചങ്ങനാശ്ശേരി ശ്രീ വാസുദേവപുരം ധന്വന്തരി ക്ഷേത്രം ആലപ്പുഴ ജില്ല
1)മരുത്തോർവട്ടം ധന്വന്തരി ക്ഷേത്രം, ചേർത്തല, ആലപ്പുഴ.
(ഇവിടത്തെ മുക്കുടി നിവേദ്യവും താൾക്കറിയും രോഗശമനത്തിന് പ്രസിദ്ധമാണ്. ഇവിടുത്തെ സന്താനഗോപാലം കഥകളി വഴിപാട് സന്താന സൗഭാഗ്യത്തിന് ഉത്തമമാണെന്ന് വിശ്വാസമുണ്ട്.)
2)മണ്ണഞ്ചേരി കണക്കൂർ ശ്രീ ധന്വന്തരി ക്ഷേത്രം
3)മാവേലിക്കര പ്രായിക്കര ധന്വന്തരിക്ഷേത്രം
4)ചെങ്ങന്നൂർ കോടിയാട്ടുകര ശ്രീകൃഷ്ണ സ്വാമി ക്ഷേത്രം.
(ഇവിടെ ധന്വന്തരീ പ്രതിഷ്ഠയാണ്)
5)പ്രായിക്കര ശ്രീ ധന്വന്തരി ക്ഷേത്രം
6) കണിച്ചു കുളങ്ങര ഭഗവതി ക്ഷേത്രം (ധന്വന്തരിയുടെ പ്രത്യേക പ്രതിഷ്ഠ കാണാം).
എറണാകുളം ജില്ല
1) തോട്ടുവാ ധന്വന്തരി ക്ഷേത്രം, പെരുമ്പാവൂർ
(എറണാകുളം ജില്ലയിലെ കൂവപ്പടി പഞ്ചായത്തിലെ തോട്ടുവ ജംഗ്ഷനിൽ നിന്ന് ഒരു കിലോമീറ്റർ അകലെയാണ് തോട്ടുവ ശ്രീ ധന്വന്തരി ക്ഷേത്രം സ്ഥിതി ചെയ്യുന്നത്. ക്ഷേത്രത്തിന്റെ തെക്കുഭാഗത്ത് കിഴക്കോട്ട് ഒഴുകുന്ന ഒരു ചെറിയ അരുവിയുണ്ട്. ഇവിടെ കുളിച്ച് ദർശനത്തിനായി ക്ഷേത്രത്തിൽ പ്രവേശിക്കുകയാണ് പതിവ്.)
2) പള്ളുരുത്തി വെളിയിൽ ധന്വന്തരി ക്ഷേത്രം, എറണാകുളം
3) ശ്രീധരീയം ഔഷധേശ്വരി ക്ഷേത്രം, കൂത്താട്ടുകുളം (ധന്വന്തരി പ്രതിഷ്ഠ നടത്തിയിട്ടുണ്ട്.) ഇടുക്കി ജില്ല
1)ഇടവെട്ടി ശ്രീകൃഷ്ണസ്വാമി ക്ഷേത്രം, തൊടുപുഴ (ധന്വന്തരി സങ്കല്പം) തൃശ്ശൂർ ജില്ല
1) നെല്ലുവായ് ധന്വന്തരി ക്ഷേത്രം 
(കേരളത്തിലെ ഒരു വലിയ ധന്വന്തരി ക്ഷേത്രമാണ് ഇത്. ഗുരുവായൂർ ക്ഷേത്രത്തിന് അഭിമുഖമായാണ് ഇവിടുത്തെ പ്രതിഷ്ഠ)
2) പെരിങ്ങാവ് ധന്വന്തരി ക്ഷേത്രം
3) മനയ്ക്കലപ്പടി ധന്വന്തരി ക്ഷേത്രം
5) താനിയകുന്ന് ധന്വന്തരി ക്ഷേത്രം
6) ഒല്ലൂർ ധന്വന്തരി ക്ഷേത്രം
7) കീരംകുളങ്ങര ധന്വന്തരി ക്ഷേത്രം
8) ചിയാരം മാധവപുരം ധനന്തരി ക്ഷേത്രം
9) പറപ്പൂർ ശ്രീ ധന്വന്തരീ ക്ഷേത്രം
10) ആനക്കൽ ധന്വന്തരി ക്ഷേത്രം, വെള്ളാകല്ലൂർ പാലക്കാട് ജില്ല
1) ശേഖരപുരം ധന്വന്തരി ക്ഷേത്രം അടക്കാപുത്തൂർ, വെള്ളിനേഴി
2) കുറുവട്ടൂർ ധന്വന്തരി ക്ഷേത്രം, തിരുവാഴിയോട്
3) വടക്കന്തറ ഭഗവതി ക്ഷേത്രം (ധന്വന്തരിയുടെ പ്രത്യേക പ്രതിഷ്ഠ കാണാം.) മലപ്പുറം ജില്ല
1) കോട്ടക്കൽ ധന്വന്തരി ക്ഷേത്രം
2) പുലാമന്തോൾ ശ്രീ രുദ്ര ധന്വന്തരിക്ഷേത്രം, മലപ്പുറം
3) അങ്ങാടിപ്പുറം ആൽക്കൽമണ്ണ ശ്രീധന്വന്തരി ക്ഷേത്രം, പെരിന്തൽമണ്ണ
4) പൊന്നണിക്കാട് ശ്രീ ധന്വന്തരി ക്ഷേത്രം, മഠത്തിൽപ്പടി, പൊടിയാട് മേൽമുറി കോഴിക്കോട് ജില്ല
1) ചേളന്നൂർ അമ്പലത്തകുളങ്ങര കോരായി ശ്രീ ധന്വന്തരി ക്ഷേത്രം
2) കുഴക്കോട് ധന്വന്തരി നരസിംഹമൂർത്തിക്ഷേത്രം, ചാത്തമംഗലം, കുന്നമംഗലം കണ്ണൂർ ജില്ല
1)ചിറക്കൽ ധന്വന്തരി ക്ഷേത്രം
2)ചാവശ്ശേരി എടവട്ടശ്ശേരി ശ്രീമഹാവിഷ്ണു ക്ഷേത്രം (ധന്വന്തരി പ്രതിഷ്ഠ)
3)കാഞ്ഞിരങ്ങാട് വൈദ്യനാഥ ക്ഷേത്രം (ശിവ ക്ഷേത്രം, തളിപ്പറമ്പിൽ നിന്ന് 6 കിലോമീറ്റർ അകലെ) കാസർഗോഡ് ജില്ല
1)ഉളിയ മധൂർ ധന്വന്തരി ക്ഷേത്രം.
അവലംബം ↑ പുറത്തേക്കുള്ള കണ്ണികൾ Lord Dhanvantari Archived 2007-05-07 at the Wayback Machine Hindu God Dhanwantari: The promulgator of Ayurveda.
Does Ayurveda begin with Dhanvantari, the ancient physician?
By D.P. Agrawal Dhanvantari in the Bhagavata Purana Archived 2007-09-30 at the Wayback Machine
കുറുമ്പൻ ദൈവത്താൻ ഇംഗ്ലീഷ് വിലാസം https://ml.wikipedia.org/wiki/Kurumban_Daivathan
കേരളത്തിലെ സാമൂഹ്യ നവോത്ഥാന നായകനും പ്രജാസഭാംഗവുമായിരുന്നു കുറുമ്പൻ ദൈവത്താൻ (1880 - 15 ഏപ്രിൽ 1927).
പത്തൊൻപതാം നൂറ്റാണ്ടിൽ ആറന്മുളയുടെയും തിരുവിതാംകൂറിന്റെയും സാമൂഹ്യ മുന്നേറ്റത്തിനുവേണ്ടി പ്രയത്നിച്ചു.
സവർണ്ണാധിപത്യത്തിനെതിരെ പൊരുതി വിദ്യ അഭ്യസിച്ച ഇദ്ദേഹം അധസ്ഥിത സമൂഹത്തിനുവേണ്ടി നിരവധി സമരങ്ങളേറ്റെടുത്തു നടത്തി.
ക്ഷേത്രപ്രവേശന വിളംബരത്തിന് ഒരു വ്യാഴവട്ടംമുമ്പ് ചെങ്ങന്നൂർ , ആറന്മുള ക്ഷേത്രങ്ങളിലേക്ക് ജാഥ നയിച്ച് അധഃസ്ഥിതർക്ക് ക്ഷേത്രപ്രവേശനം നേടിയത് ഇദ്ദേഹമായിരുന്നു.
ലംസംഗ്രാന്റിന്റെ മുൻ രൂപമായ സ്റ്റൈപ്പന്റ് പുലയസമുദായത്തിലെ കുട്ടികൾക്ക് നേടിക്കൊടുത്തത് ദൈവത്താനാണ്.
ആറൻമുളയിൽ കുരവയ്ക്കൽ ചക്കോളയിൽ കുറുമ്പന്റെയും തെക്കേതിൽ പറമ്പിൽ നാണിയുടെയും മകനായി ജനിച്ചു. 'നടുവത്തമ്മൻ' എന്ന ഓമനപേരിലറിയപ്പെട്ടു.
അക്കാലത്ത് ദളിതർക്ക് വിദ്യ അഭ്യസിക്കാൻ മാർഗ്ഗമുണ്ടായിരുന്നില്ല.
നാട്ടിലുണ്ടായിരുന്ന കുടിപ്പള്ളിക്കൂടത്തിൽ പുലയർക്ക് മാത്രമല്ല ഈഴവാദികൾക്കും പ്രവേശനമുണ്ടായിരുന്നില്ല.
അവരെ പഠിപ്പിക്കാൻ ആശാൻമാർക്കും ധൈര്യമുണ്ടായിരുന്നില്ല.
അഥവാ അതിന് ആരെങ്കിലും തയ്യാറായാൽ സവർണ്ണ വിദ്യാർത്ഥികൾ കളരി ബഹിഷ്കരിച്ച് പുറത്തു പോവുകയും ആചാര ലംഘനം നടത്തുന്ന കുട്ടികളെയും ആശാന്മാരെയും കായികമായി ആക്രമിക്കുകയും കളരിക്ക് തീ വയ്ക്കുകയും ചെയ്തിരുന്നു.
പള്ളിക്കൂടത്തിനത്ര അകലെയല്ലാതെ കൊച്ചു കുഞ്ഞാശാൻ എന്ന ക്രിസ്ത്യാനി പണ്ഡിതൻ കുറുമ്പനെ പഠിപ്പിക്കാൻ തയ്യാറായി.
മറ്റെല്ലാ വിദ്യാർത്ഥികളും പഠിത്തം കഴിഞ്ഞ് മടങ്ങിയതിനു ശേഷം രാത്രി എട്ടു മണിയോടു കൂടി എത്താൻ ആശാൻ പറഞ്ഞു.
ഒരു കിലോമീറ്ററോളം രാത്രിയിൽ നടന്നാണെത്തേണ്ടിയിരുന്നത്.
ഇതറിയാനിടയായ സവർണ്ണർ കുറുമ്പനെയും കുടുംബത്തെയും കൈയേറ്റം ചെയ്യുകയും നാടു വിടേണ്ടി വരികയും ചെയ്തു.
എങ്കിലും പഠനം അദ്ദേഹം തുടർന്നു.
പുലയ സമുദായത്തിന്റെ തനതു കലാരൂപമായിരുന്ന കോലടിയിൽ അദ്ദേഹം നിപുണനായിരുന്നു.
പിതാവിൽ നിന്നും പഠിച്ച കാളക്കച്ചവടവും പാട്ടക്കൃഷിയും കൊണ്ടു മാത്രം ഉപജീവനം നിർവഹിക്കാൻ കഴിയാതെ വന്നപ്പോൾ കുറച്ചുകാലം തോട്ട മേഖലയിൽ കങ്കാണിയായും ജോലി നോക്കി.
അയ്യങ്കാളിയുടെയും വെള്ളിക്കര ചോതിയുടെയും സമുദായ പ്രവർത്തനങ്ങളിൽ ആകൃഷ്ടനായി തെഴിലിൽ നിന്ന് പടിപടിയായി പിന്മാറി.
ഇന്നത്തെ സമ്പ്രദായത്തിലുള്ള ചുവരെഴുത്തുകൾ അന്നുണ്ടായിരുന്നില്ലെങ്കിലും ദൈവത്താൻ ജന്മി പുരയിടങ്ങളുടെ മൺഭിത്തികളിൽ ചില മുദ്രാ വാക്യങ്ങൾ ചുണ്ണാമ്പും കുമ്മായവും കൊണ്ട് എഴുതി പ്രചരിപ്പിക്കാറുണ്ടായിരുന്നു.
അത്തരം മുദ്രാവാക്യങ്ങളിൽ ഒന്ന് ഇതായിരുന്നു.
“ തമ്പ്രാന്മാർക്ക് വേലയെടുത്താൽ
കൂലിതരത്തില്ല അഞ്ഞാഴി തന്നാൽ മുന്നാഴി കാണും വേല മുടക്കീടും ”
സംസ്ഥാനത്ത് ആദ്യമായി ചുവരെഴുതിയതിന് ഇദ്ദേഹത്തിന് ആറുമാസം ഒളിവിൽ കഴിയേണ്ടി വന്നു.
അയ്യങ്കാളിക്കൊപ്പം അദ്ദേഹത്തിന്റെ മാനേജരായി ദൈവത്താൻ പ്രവർത്തിച്ചു.
ദൈവത്താന്റെ ഗുരു തുല്യനായ സഹായിയായിരുന്നു മൂലൂർ എസ്. പത്മനാഭ പണിക്കർ.
പിൽക്കാലത്ത് അയ്യങ്കാളിയുമായി അഭിപ്രായ വ്യത്യാസമുണ്ടായി അകന്നു.
1917 ൽ ഹിന്ദു പുലയ സമാജം എന്ന സംഘടന സ്ഥാപിച്ചു.
മതപരിവർത്തനത്തോട് യോജിച്ചിരുന്നില്ലെങ്കിലും മത പരിവർത്തനം ചെയ്ത ദളിതരോട് അനഭാവം പുലർത്തി.
1915 ൽ ശ്രീമൂലം സഭയിൽ അംഗമായി നിയോഗിക്കപ്പെട്ടു.
പത്തു വർഷത്തോളം ഈ പദവിയിൽ പ്രവർത്തിച്ചു.
ശ്രീമൂലം പ്രജാസഭാ അംഗമെന്ന നിലയിൽ നടത്തിയ സേവനങ്ങൾ പിൻകാല കേരളത്തിന്റെ സമഗ്ര മുന്നേറ്റത്തിന് സഹായകരമായി.
ലംസംഗ്രാന്റ്, കോളനിയെന്ന ആശയം, വിദ്യാഭ്യാസത്തിനുവേണ്ടി നടത്തിയ സമരങ്ങൾ, ക്ഷേത്രപ്രവേശന പ്രക്ഷോഭങ്ങൾ തുടങ്ങി നിരവധി സമരങ്ങളേറ്റെടുത്തു നടത്തി.
കോളനി എന്ന ആശയം കേരളത്തിൽ ആദ്യമായി ഉയർത്തിയത് ദൈവത്താനാണ്.
തിരുവിതാംകൂർ ഹിന്ദു പുലയസമാജത്തിന്റെ പ്രസിഡന്റും ശ്രീമൂലം പ്രജാസഭാംഗവുമായിരുന്ന കുഞ്ഞൻ ദൈവത്താൻ 1929-ൽ ചെങ്ങന്നൂരിലെ ജോൺ മെമ്മോറിയൽ പ്രസ്സിൽ നിന്ന് കുറുമ്പൻ ദൈവത്താന്റെ ജീവചരിത്രം പ്രസിദ്ധീകരിച്ചിട്ടുണ്ട്.
2005-ൽ ബാബു തോമസ് രചിച്ച ജീവചരിത്രമാണ് നവോത്ഥാനത്തിന്റെ സൂര്യതേജസ്സ് .
സ്മാരകം കുറുമ്പൻ ദൈവത്താന്റെ അന്ത്യവിശ്രമ സ്ഥലത്ത് ആറന്മുള ഗ്രാമപഞ്ചായത്ത് സ്മാരകം നിർമ്മിച്ചിട്ടുണ്ട്.
ആറന്മുള പഞ്ചായത്തിലെ എരുമക്കാട്ട് ഗുരുക്കൻകുന്നിലെ ഹരിജൻ വെൽഫയർ എൽപി സ്കൂൾ സ്മൃതിയിടമായി പ്രഖ്യാപിച്ചിട്ടുണ്ട്.
അവലംബം ↑ {{ cite news }} : Check date values in: | accessdate= and | date= ( help ) ↑ ↑ ↑ {{ cite book }} : Check date values in: | accessdate= and | date= ( help ) ↑ {{ cite web }} : Check date values in: | accessdate= and | date= ( help ) ↑ http://www.keralapscgk.com/2016/04/kerala-psc-beat-forest-officer-solved.html?m=1
കൂവക്കുടി പാലം കൂവക്കുടിയിലെ പാലം (ഒരു രാത്രി കാഴ്ച്ച)
അരുവിക്കര-വെള്ളനാട് പഞ്ചായത്തുകളെ ബന്ധിപ്പിക്കുന്ന കരമനയാറിനു കുറുകെയുള്ള പാലമാണ് കൂവക്കുടി പാലം .
1904 ൽ നിർമ്മിച്ച പഴയ പാലത്തിന് കാലപ്പഴക്കവും വീതി കുറവും അനുഭവപ്പെട്ടതോടെയാണ് സമാന്തരമായി പുതിയ പാലം നിർമിച്ചത്.
നെടുമങ്ങാട് താലൂക്കിലെ നിലവിലെ ഏറ്റവും വലിയ പാലമാണിത്.
2017 ആഗസ്റ്റ് 30 ന് പാലം പൊതുജനങ്ങൾക്കായി തുറന്നുകൊടുത്തു.
25.32 മീറ്ററിൽ നാല് സ്​പാനുകളായി നിർമിച്ച പാലത്തിന് 101.28 മീറ്റർ നീളം.
11.05 മീറ്റർ വീതിയുമുണ്ട്.
ഇതിൽ ഏഴര മീറ്റർ വാഹനഗതാഗതം, ഒന്നരമീറ്റർ നടപ്പാതയും, ശേഷിക്കുന്നത് സംരക്ഷണ ഭിത്തിയുമാണ്.
ഇരുവശങ്ങളിലുമായി 300 മീറ്റർ നീളത്തിൽ അപ്രോച്ച് റോഡും നിർമിച്ചിട്ടുണ്ട്.
കൂവക്കുടിയിലെ പഴയ പാലം
നെടുമങ്ങാടിന് തെക്ക് വെള്ളനാട് പ്രദേശത്ത് ഈയം നിക്ഷേപമുണ്ടെന്ന് കണ്ടെത്തിയതിനെ തുടർന്ന്, കഴിഞ്ഞ നൂറ്റാണ്ടിൻറെ തുടക്കത്തിൽ ജർമ്മൻകാർ അവിടെ എത്തുകയും ഖനനം തുടങ്ങുകയും ചെയ്തു.
അങ്ങനെ ഖനനം ചെയ്ത ഈയം കയറ്റി കൊണ്ടുപോകാൻ നിർമ്മിച്ചതാണ് പഴയ കൂവക്കുടി പാലം.
ജർമൻ കമ്പനിയായ മോർഗൻ ക്രൂസിബിൾ ആണ് 1904 ൽ ഈ പാലം നിർമിച്ചത്.
ഒരുകാലത്ത് ഒരുപാട് പേർ കരമന നദിയിലേക്ക് ചാടി ആത്മഹത്യ ചെയ്യുവാനായി കൂവക്കുടിയിലെ പഴയ പാലം തിരഞ്ഞെടുത്തിരുന്നു.
ആക്കുളം പാലം
ചെല്ലഞ്ചിപ്പാലം
ചിറ്റാർപാലം അവലംബം ↑ മാതൃഭൂമി ദിനപത്രം Archived 2019-07-21 at the Wayback Machine ശേഖരിച്ചത് 2019 ജൂലൈ 21 ↑ ദേശാഭിമാനി Archived 2019-07-21 at the Wayback Machine ശേഖരിച്ചത് 2019 ജൂലൈ 21 ↑ മാധ്യമം ശേഖരിച്ചത് 2019 ജൂലൈ 21
താരാസ് ഷെവ്ചെങ്കോ ഇംഗ്ലീഷ് വിലാസം https://ml.wikipedia.org/wiki/Taras_Shevchenko
ഒരു ഉക്രേനിയൻ കവിയും എഴുത്തുകാരനും കലാകാരനും പൊതു-രാഷ്ട്രീയ വ്യക്തിത്വവും നാടോടി ശാസ്ത്രജ്ഞനും നരവംശശാസ്ത്രജ്ഞനുമായിരുന്നു താരാസ് ഹ്രിഹോറോവിച്ച് ഷെവ്ചെങ്കോ (ഉക്രേനിയൻ: Тара́с Григо́рович Шевче́нко [tɐˈrɑz ɦrɪˈɦɔrowɪtʃ ʃeu̯ˈtʃɛnko]; 9 മാർച്ച് [O.S. 25 ഫെബ്രുവരി] 1814 - 10 മാർച്ച് [O.S. 26 ഫെബ്രുവരി] 1861) കോബ്സർ താരാസ് അല്ലെങ്കിൽ ലളിതമായി കോബ്സർ എന്നുമറിയപ്പെടുന്നു.
അദ്ദേഹത്തിന്റെ സാഹിത്യപൈതൃകം ആധുനിക ഉക്രേനിയൻ സാഹിത്യത്തിന്റെ അടിത്തറയായി കണക്കാക്കപ്പെടുന്നു.
ഒരു പരിധിവരെ ആധുനിക ഉക്രേനിയൻ ഭാഷയാണെങ്കിലും അദ്ദേഹത്തിന്റെ കവിതകളുടെ ഭാഷ ആധുനിക ഉക്രേനിയൻ ഭാഷയിൽ നിന്ന് വ്യത്യസ്തമായിരുന്നു.
ചിത്രകാരൻ, ചിത്രീകരണം നടത്തുന്ന ആൾ എന്നീ നിലകളിൽ പല അമൂല്യ കലാസൃഷ്‌ടികൾക്കും ഷെവ്ചെങ്കോ അറിയപ്പെടുന്നു.
അദ്ദേഹം ഇംപീരിയൽ അക്കാദമി ഓഫ് ആർട്‌സിന്റെ ഫെലോ ആയിരുന്നു.
സിറിലിന്റെയും മെത്തോഡിയസിന്റെയും സഹോദരത്വത്തിൽ അദ്ദേഹം ഒരിക്കലും അംഗമായിരുന്നില്ലെങ്കിലും 1847-ൽ ഉക്രെയ്നിന്റെ സ്വാതന്ത്ര്യത്തെ വ്യക്തമായി പ്രോത്സാഹിപ്പിച്ചതിനും ഉക്രേനിയൻ ഭാഷയിൽ കവിതകൾ എഴുതിയതിനും റഷ്യൻ ഇംപീരിയൽ ഹൗസിലെ അംഗങ്ങളെ പരിഹസിച്ചതിനും ഷെവ്ചെങ്കോ രാഷ്ട്രീയമായി ശിക്ഷിക്കപ്പെട്ടു.
അവരുടെ പ്രവർത്തനം സ്വതന്ത്ര ഉക്രെയ്നിന്റെ ആശയത്തിലേക്ക് നയിച്ചതായി മനസിലാകാത്ത സമൂഹത്തിലെ അംഗങ്ങൾക്ക് വിരുദ്ധമായി രഹസ്യ പോലീസിന്റെ അഭിപ്രായത്തിൽ അദ്ദേഹം സ്വാതന്ത്ര്യത്തിന്റെ ചാമ്പ്യനായിരുന്നു.
ജീവിതം കുട്ടിക്കാലവും യുവത്വവും Parent's hut in Kyrylivka (now village of Shevchenkove, Zvenigorodsky region, Ukraine).
Taras Shevchenko, pencil, 09/1843
1814 മാർച്ച് 9 ന് റഷ്യൻ സാമ്രാജ്യത്തിലെ കൈവ് ഗവർണറേറ്റിലെ സ്വെനിഹോറോഡ്ക കൗണ്ടിയിലെ മൊറന്റ്സി ഗ്രാമത്തിലാണ് (ഇന്ന് സ്വെനിഹോറോഡ്ക റയോൺ, ഉക്രെയ്ൻ) താരാസ് ഷെവ്ചെങ്കോ ജനിച്ചത്.
സെർഫ് കർഷകരായ ഹ്രിഹോറി ഇവാനോവിച്ച് ഷെവ്ചെങ്കോ (1782? –1825), കാറ്റെറിന യാകിവിവ്ന ഷെവ്ചെങ്കോ (ബോയ്‌കോ) (1782? - 6 ഓഗസ്റ്റ് 1823) എന്നിവരുടെ കുടുംബത്തിൽ സഹോദരി കാറ്റെറിന , സഹോദരൻ മൈകിത എന്നിവർക്കുശേഷം അദ്ദേഹം മൂന്നാമത്തെ കുട്ടിയായിരുന്നു.
ഇവർ രണ്ടും ഭൂവുടമ വാസിലി ഏംഗൽ‌ഹാർഡിന്റെ ഉടമസ്ഥതയിലായിരുന്നു.
കുടുംബ ഐതിഹ്യങ്ങൾ അനുസരിച്ച്, സപ്പോരിഷ്യൻ ഹോസ്റ്റിൽ സേവനമനുഷ്ഠിച്ച 17, 18 നൂറ്റാണ്ടുകളിലെ ഉക്രേനിയൻ പ്രക്ഷോഭങ്ങളിൽ പങ്കെടുത്ത കോസാക്കുകളാണ് താരസിന്റെ പൂർവ്വികർ.
ചെർകസി, പോൾട്ടാവ, കൈവ്, ബ്രാറ്റ്സ്ലാവ്, ചെർണിഹിവ് എന്നിവിടങ്ങളിൽ ഈ പ്രക്ഷോഭങ്ങൾ ക്രൂരമായി അടിച്ചമർത്തപ്പെട്ടു.
അതിനുശേഷം വർഷങ്ങളോളം സാധാരണ സാമൂഹിക ജീവിതത്തെ തടസ്സപ്പെടുത്തി.
പ്രാദേശിക ജനസംഖ്യയിൽ ഭൂരിഭാഗവും അടിമകളായി ദാരിദ്ര്യത്തിലേക്ക് ചുരുങ്ങി.
1816-ൽ ഷെവ്ചെങ്കോ കുടുംബം സ്വെനിഹോറോഡ്ക കൗണ്ടിയിലെ കൈറിലിവ്‌ക ഗ്രാമത്തിലേക്ക് മടങ്ങി.
അവിടെ താരാസിന്റെ പിതാവ് ഹ്രിഹോറി ഇവാനോവിച്ച് ജനിച്ചു.
താരസ് തന്റെ ബാല്യകാലം ഗ്രാമത്തിൽ ചെലവഴിച്ചു.
മെയ് 24 ന് [O.S. മെയ് 12] 1816, താരാസിന്റെ സഹോദരി യാരീനയും ഫെബ്രുവരി 7 ന് [O.S. 26 ജനുവരി] 1819 - മരിയയും ജനിച്ചു.
മാർച്ച് 20 ന് [O.S. മാർച്ച് 8] 1821 താരസിന്റെ സഹോദരൻ യോസിപ് ജനിച്ചു.
ഒരിക്കൽ, യുവ താരസ് "ആകാശത്തെ ഉയർത്തിപ്പിടിക്കുന്ന ഇരുമ്പ് തൂണുകൾ" തേടി പോയി.
കുട്ടിയെ കണ്ടുമുട്ടിയ ചുമാക്സ് അവനെ കിരിലിവ്ക്കയിലേക്ക് കൊണ്ടുപോയി.
1822 അവസാനത്തോടെ താരാസ് ഒരു പ്രാദേശിക പ്രിസെന്റർ (ഡയാക്) സോവറിൽ വ്യാകരണ ക്ലാസുകൾ എടുക്കാൻ തുടങ്ങി.
അക്കാലത്ത് ഷെവ്ചെങ്കോ ഹ്രിഹോറി സ്കൊവൊറോഡയുടെ കൃതികളെ പരിചയപ്പെട്ടു.
1822-1828 കാലഘട്ടത്തിൽ ഷെവ്ചെങ്കോ കുതിരകളെയും പട്ടാളക്കാരെയും വരച്ചു.
അവലംബം കൂടുതൽ വായനയ്ക്ക് Magazine Osnova , 1862.
Cherkasy Regional Archives.
Magazine Kyivan Past , 1882.
Magazine "Odesa Herald", 1892.
Central State Historic Archives of the Ukrainian SSR.
Kyiv.
Shevchenko, T. Documents and materials.
Kyiv: Derzhpolitvydav URSR, 1963.
Shevchenko, T. Complete collection of works in ten volumes.
Kyiv: Academy of Sciences of the Ukrainian SSR, 1951-1964.
Victor Pogadaev.
Taras Shevchenko: Jubli ke-200.
- in: Pentas, Jil.
9, Bil.
1 - Mac 2014.
Kuala Lumpur: Istana Budaya, 45-49 (in Malay) Shevchenko, T. Kobzar (The Complete English Edition with Illustrations).
London: Glagoslav Publications, 2013.
ISBN 9781909156548 , ISBN 9781782670575 Zinaida Tulub.
The Exile (Biographical fiction about Taras Shevchenko).
London: Glagoslav Publications, 2015.
ISBN 9781784379612 പുറംകണ്ണികൾ Taras Shevchenko എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
"Taras Shevchenko: Poet, Artist, Icon" (Video) Works by or about താരാസ് ഷെവ്ചെങ്കോ at Internet Archive താരാസ് ഷെവ്ചെങ്കോ public domain audiobooks from LibriVox Shevchenko, Taras in the Encyclopedia of Ukraine Taras Shevchenko in the Library of Congress: A Bibliography Shevchenko in English translations Interactive biography of Taras Shevchenko in various languages including English Poems by Taras Shevchenko for reading online in Ukrainian Archived 2021-04-17 at the Wayback Machine The Ukrainian poet Shevchenko T.G. (Ural marble 0,38x0,35x1,38) is Author, known sculptor Shmat'ko Infoukes.com —Taras Shevchenko Museum of Canada Taras Shevchenko Museum of Canada Archived 2021-03-13 at the Wayback Machine —Detailed biography Taras Shevchenko Museum of Canada —English Translations of the Poetry of Taras Shevchenko Self portraits of Taras Shevchenko Archived 2009-06-27 at the Wayback Machine Shevchenko's paintings and Ukrainian art songs by Ukrainian composers on Shevchenko's poetry.
Audio files .
Taras Shevchenko Museum Memorial Park Foundation Video Tour: Taras Shevchenko Museum in Toronto (Музей Тараса Шевченка, Торонто) .